สวนอัมพร

สวนอัมพร เป็นสถานที่จัดงานอยู่บริเวณด้านหน้าลานพระบรมรูปทรงม้า ถนนอู่ทองใน แขวงดุสิต เขตดุสิต กรุงเทพมหานคร ตรงกลางเป็นสระน้ำขนาดใหญ่รูปวงกลม มีน้ำพุ มีอาคารจัดงาน และเวทีการแสดงกลางแจ้ง สวนอัมพรอยู่ภายใต้การดูแลของสำนักพระราชวัง สวนอัมพร สร้างขึ้นในสมัยพระบาทสมเด็จพระมงกุฎเกล้าเจ้าอยู่หัว เป็นที่รู้จักกันว่าเป็นแหล่งลีลาศของหนุ่มสาวในสมัยนั้น นอกจากนั้นยังเป็นสถานที่จัดงานกาชาด, งานเมาลิดกลาง เป็นประจำทุกปี และยังเป็นสถานที่จัดงานพิธีพระราชทานปริญญาบัตรของสถาบันการศึกษาหลายแห่ง เช่น มหาวิทยาลัยมหิดล มหาวิทยาลัยศิลปากร มหาวิทยาลัยรามคำแหง มหาวิทยาลัยราชภัฏ เขตภาคกลาง มหาวิทยาลัยสวนดุสิต และมหาวิทยาลัยรัตนบัณฑิต สวนอัมพรยังเคยเป็นสถานที่จัดงานมอเตอร์โชว์ อย่างต่อเนื่องทุกปีตั้งแต่ครั้งที่ 2 เมื่อ พ.ศ. 2523 ถึง ครั้งที่ 18 พ.ศ. 2540 แต่เนื่องจากสถานที่จัดงานคับแคบ และที่จอดรถไม่เพียงพอ มีผู้เข้าชมงานถึงสองล้านคนตลอดงาน จึงย้ายสถานที่จัดงานไปที่ศูนย์นิทรรศการและการประชุมไบเทค ถนนเทพรัตน กม.1 แขวงบางนาใต้ เขตบางนา กรุงเทพมหานคร แหล่งข้อมูลอื่น ตารางการใช้งาน สวนอัมพร เก็บถาวร 2007-03-20 ที่ เวย์แบ็กแมชชีน แผนที่และภาพถ่ายทางอากาศของ สวนอัมพร ภาพถ่ายดาวเทียมจากวิกิแมเปีย หรือกูเกิลแมปส์ แผนที่จากลองดูแมป หรือเฮียวีโก ภาพถ่ายทางอากาศจากเทอร์ราเซิร์ฟเวอร์